hu hu hu hu hu hu hu hu hu hu hu en de jv hu hu hu hu hu hu hu hu hu hu hu hu hu id es en hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu en en hu hu hu hu hu hu hu en hu hu de hu jv hu hu hu hu hu hu hu hu hu hu hu en hu hu hu hu hu hu hu hu hu hu fr hu hu hu en hu hu hu hu hu hu hu en en en en en en en en en en en en
Kinek éri meg a Revolut, a TransferWise és a digitális pénzügyi forradalom? - Egyről a kettőre
Korszerűsítés – felújítás célú jelzáloghitel
Új időknek új appjaival törtek be az utóbbi időben a piacra a különféle, okostelefonokra kitalált pénzügyi megoldások, amelyek könnyebb, olcsóbb és rengeteg időt megspóroló bankolást ígérnek sorban állás vagy vaskos szolgáltatási díjak nélkül. Mivel ezek a bankokat megkerülő, high-tech szolgáltatások néha túl jól hangzanak ahhoz, hogy igazak is legyenek, körbenéztünk, miért jó a Revolut, a Transferwise, milyen előnyökkel és hátrányokkal járhatnak ezek az új szolgáltatások, kiknek ajánljuk őket és ki maradjon inkább a hagyományos bankolásnál.
Mire jó a bankot megkerülő banking?
A Revolut, a TransferWise és a többi, okostelefonon használható, egyszerű alkalmazásokra építő fintech cég az utóbbi időben alacsony díjaikkal és felhasználóbarát szolgáltatásaikkal forgatják fel a hagyományos bankok uralta piacot. Hogyan lehetséges ez?
A Revolut például egy olyan, pre-paid kártyákat kibocsátó cég, amely ingyenes számlavezetést kínál nulla forintos belföldi átutalási díjjal. További előnye, hogy havonta 75 ezer forintig ingyenes a készpénzfelvétel bármilyen ATM-ből, akár külföldön is, és 29 pénznemben, havonta 6 ezer euróig díjmentes a pénzváltás bankközi középárfolyamon. Sőt, a Revolut kártyánkkal 150-féle devizában fizethetünk – mindig azon ország pénznemében, amelyikben éppen tartózkodunk.
Ehhez képest a Transferwise eredetileg a nemzetközi pénzátutalási szolgáltatásra összpontosított, ezt bővítette ki később más termékekre is. Maga az utalási rendszer úgy működik, hogy ha például Londonba akarunk pénzt utalni, a cég magyar számlájára utaljuk a forintot, és a Transferwise cserébe ennek az összegnek megfelelő fontot utal az Egyesült Királyságban az általunk választott célszemélynek. Így lényegében határokon belül oldják meg a nemzetközi utalást, így a váltási árfolyam és a tranzakciós díjak jóval kedvezőbbek lesznek.
Mindkét cég erős nemzetközi orientációjából sejteni lehet, hogy ezek a szolgáltatások alapvetően azért olyanoknak éri meg, akik sokat utaznak külföldre vagy külföldön dolgoznak és gyakran utalnak haza pénzt a családjuknak. Emellett pedig a célcsoport egyértelműen az angolul jól beszélők és a digitális bennszülöttek.
Akkor is érdemes azonban óvatosnak lenni a menő fintech cégekkel, ha az utóbbi kategóriákba tartozunk, mivel számos előny mellett e startupok árnyoldalai is megmutatkozhatnak. Egyrészt felmerül a kérdés, hogyan adhatják szolgáltatásaikat ilyen olcsón – erre a válasz pedig az, hogy nincsenek bankfiókjaik, regionális irodáik (vagy csak nagyon kevés), nem üzemeltetnek ATM-eket, és az alkalmazottaik száma is rendkívül korlátos. Ez viszont azzal jár, hogy egyrészt probléma esetén nem biztos, hogy segítséget kapunk a cégtől, másrészt mivel nem rendes bankokról van szó, a bankbetétek sem élvezik a hagyományos betétbiztosítási garanciákat. Habár a Magyar Nemzeti Bank ugyancsak leszögezi, hogy a Revolut vagy a Transferwise nem tagjai sem az Országos Betétbiztosítási Alapnak (OBA), sem az anyaországukban működő garanciarendszernek, ez nem jelenti azt, hogy az ügyfelek semmilyen védelmet nem élveznek. Ha a Revolut vagy a Transferwise mögötti bank csődbe megy, egyáltalán nem biztos, hogy a betétesek visszakapják a pénzüket – ezért érdemes ezeken a kártyákon inkább kis összegeket tartani.
Még egy hátrány, hogy a termékpalettájuk kifejezetten szűk, tehát nem lehet áruhitelt, hitelkeretet, jelzáloghitelt vagy egyéb konstrukcióban kölcsönt felvenni náluk, tehát egyelőre nem minden élethelyzetben tudják kiváltani a normál bankokat.
Manapság a mobilos bankolás, valamint a Revolut vagy a Transferwise mellé felsorakoztak a különféle, befektetéseket és megtakarításokat segítő alkalmazások is. Ezek többsége nagyon egyszerűen működik: ha valaki maximálisan megbízik a bankja által kiválasztott fintech startupok adatkezelési mechanizmusaiban, akkor összekapcsolhatja bankszámláját az adott alkalmazással, amely megjegyzi a költéseket és a megfelelő beállítások után egy kis összeget „elment” egy adott megtakarítási számlára; ha pedig a megtakarító nem szeretné összekapcsolni bankszámláját semmilyen applikációval, akkor manuálisan viheti fel költéseit és bevételeit az erre dedikált programba, amely így segít jobban látni, mikor mire költ a felhasználó.
Külföldön már számos olyan bank létezik, amely engedi különféle fintech startupoknak, hogy megtakarítási vagy vagyonelemzési céllal belelássanak az ügyfelek bankszámláiba, ilyen például az Acorns nevű automatikus befektetési és megtakarítási applikáció vagy a Digit nevű, üzeneteken keresztül működő megtakarítási forma. Ez utóbbi rendkívül hasznos, mert algoritmusa a felhasználó pénzügyeinek és költési szokásainak előzetes elemzését követően csakis olyan időszakokban utal át automatikusan kis összegeket a megtakarítási számlára, amikor ez biztosan nem okoz likviditási problémát.
Idehaza inkább a költségek folyamatos figyelésére alkalmas applikációk léteznek – például Wally, Pocket Expense, Toshl vagy Mint -, amelyek arra nagyon hasznosak, hogy folyamatosan nyomon kövessük költéseinket, megtakarításaink növelésére azonban nem feltétlenül ösztönöznek automatikusan. Sőt, nehézség lehet, hogy az alkalmazások többsége csak angol nyelven érhető el. Kivételt jelent a magyar fejlesztésű Koin nevű applikáció, amely segít minden kiadás és költség áttekinthetővé tételében, sőt már azt is lehetővé teszi, hogy az adatokat a Magnet Banknál vezetett bankszámlával szinkronizáljuk.
Kockázatkedvelés, bizalom vagy hagyomány?
Mivel a hagyományos bankok évszázadok óta létező intézmények, jellemzően univerzális és sokrétű szolgáltatásokkal, archaikusnak tűnhetnek rohanó 21. századunkban. A verseny azonban eddig is jelen volt a pénzintézetek életében: egyes szolgáltatásokban más befektetési tanácsadó/alapkezelő versenyez velük, vállalati hitelezésben a közösségi finanszírozás, személyi kölcsön egy részében a provident vagy a zálogházak és a versenyhelyzet alapvetően termékfejlesztésre, költségcsökkentésre ösztönöz, tehát ebből a „forradalomból” mindenki nyer, még az is, aki nem használja az újabb szereplők termékeit
A feltörekvő fintech cégek elsősorban a számlavezetést, a devizakezelést és a banki szabályozásokból adódó plusz költségeket szúrták ki célterületüknek, és jelenleg amiatt tűnhetnek a bankok számára különösen fenyegetőnek, mivel a digitalizáció és az innováció jelenleg egyébként is előtérben van, az ügyfelek pedig folyamatosan követelik a felhasználóbarátabb, egyre kevesebb időt igénylő és egyszerű bankolás lehetőségeit.
Mindenesetre, ha Revolut, Transferwise vagy egyéb megoldásokban gondolkodunk, talán a legfőbb kérdés, amelyet érdemes magunknak feltenni, az az, hogy mennyire vagyunk kockázatkedvelőek és mennyire bízunk meg az új idők szavában. Ezen felül azt is érdemes mérlegelni, milyen megoldást mire használunk és mi mennyire éri meg nekünk. Ha a válaszaink a fintechek világa felé húznak, akkor ugorjunk fejest az úttörő megoldások kínálta lehetőségekbe, ha viszont maradnánk a hagyományos bankolásnál – amellyel egy átlagember élete során még egészen biztosan sok-sok éven keresztül találkozni fog -, akkor válasszuk azt. Egy a biztos, ha tudatosak vagyunk pénzügyeink tervezésénél, akkor garantáltan jobban fogunk aludni.
Tags: bank, banking, bankolás, digitális, megtakarítás, online, pénzügyi edukáció, pénzügyi tudatosság, revolut, számlavezetés, transferwise
https://www.egyrolakettore.hu/wp-content/uploads/2020/10/paul-felberbauer-idNOBU5k_80-unsplash.jpg 675 1200 HurkeczJudit https://www.egyrolakettore.hu/wp-content/uploads/2020/01/egyről-a-kettőre-logó-vektor.jpg HurkeczJudit2020-10-26 11:00:252022-06-21 10:51:21Kinek éri meg a Revolut, a TransferWise és a digitális pénzügyi forradalom?
Rántsuk le a leplet a kamatos kamatról
Photo by Lukas from Pexels Mibe érdemes befektetni örökség, nagyobb összegű megtakarítás esetén?
Miért érdemes átgondolni a hiteled a járvány hatására?
Photo by David Gonzales from Pexels „Ha új építésű ingatlan, akkor NOK”, de kinek érheti meg?
Lakásra gyűjtenél, de úgy érzed, semmi esélyed? Mutatom, hogyan gyűjts önerőt!
Nyugdíj előtakarékossságon gondolkozol? Ezt az 5 szempontot vedd figyelembe! – 2. rész
Want to join the discussion?
Feel free to contribute!
Vélemény, hozzászólás? Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
A nevem, e-mail-címem, és weboldalcímem mentése a böngészőben a következő hozzászólásomhoz.
alapkamat (4) babaváró hitel (6) bank (8) bankválasztás (8) befektetés (8) befektetési célú ingatlan (6) BUBOR (5) családtámogatás (6) CSOK (10) felújítás (4) futamidő (6) hitel (34) hitelezés (14) hitelfelvétel (12) hitelkamat fixálás (7) hitelkiváltás (3) hitelközvetítő (6) hozam (5) ingatlan (23) jelzáloghitel (7) kamat (18) kamatfixálás (4) kamatkockázat (6) kamatkörnyezet (5) kamatos kamat (4) kamatperiódus (5) kockázat (5) kölcsön (6) lakás (6) lakáshitel (10) megtakarítás (11) mnb (5) NYESZ (3) nyugdíj (3) nyugdíjas évek (4) nyugdíjpénztár (3) pénzügyi edukáció (6) pénzügyi tippek (9) pénzügyi tudatosság (8) thm (7) törlesztőrészlet (5) zöld hitel (7) állami támogatás (21) államkötvény (4) állampapír (5)
Jogi információ: Az oldalon megjelenő tartalmak nem minősülnek hiteltanácsadásnak vagy ajánlatnak, azok kizárólag az oldal szerzőjének szakmai véleményét tükrözik, melynek célja az olvasók minél szélesebb körű, általános jellegű tájékoztatása. Amennyiben személyre szabott információkra van szüksége, vegye fel a kapcsolatot közvetlenül az oldal szerzőjével.
Nyugdíj előtakarékossságon gondolkozol? Ezt az 5 szempontot vedd figyelembe!... CSOK, otthonfelújítás, ÁFA: Megnéztük, hogyan változnak a családtámogatások...
A babaváró hitel kulisszatitkai, minden részlet egy helyen
Ingyenes online előadás - 2022.08.24 Szerda 18:00
Hitelfelvételi stratégiák változó inflációs környezetben, egy közgazdász szemével
Ingyenes online előadás - 2022.06.13 Hétfő 18:00
A kényelmes navigációs élmény érdekében sütiket használunk a tartalom és a közösségi funkciók biztosításához, a weboldal forgalmunk elemzéséhez. A weboldalon megtekintheted az Adatkezelési Tájékoztatót és a sütik használatának részletes leírását. ELFOGADOM
Privacy & Cookies Policy
This website uses cookies to improve your experience while you navigate through the website. Out of these cookies, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may have an effect on your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.